Khotbahipun Gusti Yesus bab tiyang ingkang rahayu beda sanget kaliyan pangertosan tiyang bingah utawi rahayu saking kacatingal kadonyan ingkang sampun dipun sebataken wonten ing ngajeng kalawau. Donya asring ningali bilih tiyang mlarat, keluwen lan prihatin punika boten saged bingah lan rahayu, ananging wonten ing ngarsanipun Gusti Yesus tiyang-tiyang punika ingkang badhe dados tiyang ingkang rahayu. Saestu khotbahipun Gusti Yesus punika nuwuhaken daya kekiyatan sacara mirunggan kangge tiyang Yahudi ingkang kajajah dening bangsa Romawi. Saged dipun ibarataken kadosdene ningali oase (mata air) wonten ing satengah-tengahing ara-ara samun.